CELEX: 62019TN0315
Language: ro
Date: 2019-05-22 00:00:00
Title: Cauza T-315/19: Acțiune introdusă la 22 mai 2019 — BT/Comisia

22.7.2019   
            
            
               RO
            
            
               Jurnalul Oficial al Uniunii Europene
            
            
               C 246/35
            
         
      Acțiune introdusă la 22 mai 2019 — BT/Comisia
      (Cauza T-315/19)
      (2019/C 246/37)
      Limba de procedură: franceza
      
         Părțile
      
      
         Reclamantă: BT (reprezentant: J.-N. Louis, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Comisiei din 20 iulie 2018 prin care se refuză acordarea pensiei de urmaș reclamantei;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe nelegalitatea condiției privind anterioritatea de cinci ani stabilită prin articolul 20 din anexa VIII la Statutul funcționarilor Uniunii Europene, întrucât, în primul rând, aceasta ar crea o discriminare arbitrară între funcționarii în activitate și funcționarii cărora le-a fost aprobată pensionarea. În al doilea rând, reclamanta consideră că, deși criteriul duratei minime de un an este adecvat pentru combaterea fraudei legate de căsătorie, o durată minimă de cinci ani este, la rândul său, arbitrară, inadecvată și injustă. În al treilea rând, o asemenea condiție ar fi de natură să excludă în mod injust de la beneficiul pensiei de urmaș soțul unui funcționar decedat angajat, totuși, într-un plan de viață comună.
               
            
                  2.
               
               
                  Al doilea motiv, întemeiat pe încălcarea articolului 1d din Statutul funcționarilor Uniunii Europene.